title: KOMISSION TÄYTÄNTÖÖNPANOASETUS (EU) …/…, sopimustiivistelmän mallista, jota yleisesti saatavilla olevien sähköisten viestintäpalvelujen tarjoajien on määrä käyttää Euroopan parlamentin ja neuvoston direktiivin (EU) 2018/1972 mukaisesti

text:
                            EUROOPAN
                            KOMISSIO
                                                     Bryssel 17.12.2019
                                                     C(2019) 9156 final
                KOMISSION TÄYTÄNTÖÖNPANOASETUS (EU) …/…,
                                     annettu 17.12.2019,
          sopimustiivistelmän mallista, jota yleisesti saatavilla olevien sähköisten
   viestintäpalvelujen tarjoajien on määrä käyttää Euroopan parlamentin ja neuvoston
                           direktiivin (EU) 2018/1972 mukaisesti
                           (ETA:n kannalta merkityksellinen teksti)
FI                                                                                FI
 ---pagebreak---                     KOMISSION TÄYTÄNTÖÖNPANOASETUS (EU) N:o …/…,
                                               annettu 17.12.2019,
              sopimustiivistelmän mallista, jota yleisesti saatavilla olevien sähköisten
     viestintäpalvelujen tarjoajien on määrä käyttää Euroopan parlamentin ja neuvoston
                                    direktiivin (EU) 2018/1972 mukaisesti
                                    (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisesta sähköisen viestinnän säännöstöstä 11 päivänä joulukuuta
   2018 annetun Euroopan parlamentin ja neuvoston direktiivin (EU) 2018/19721 ja erityisesti
   sen 102 artiklan 3 kohdan,
   sekä katsoo seuraavaa:
   (1)      Jotta voitaisiin määritellä sen sopimustiivistelmän keskeiset osat, joka yleisesti
            saatavilla olevien sähköisten viestintäpalvelujen tarjoajien on määrä antaa
            loppukäyttäjille, mikroyrityksille, pienille yrityksille ja voittoa tavoittelemattomille
            järjestöille direktiivin (EU) 2018/1972 102 artiklan 1 ja 2 kohdan mukaisesti, olisi
            vahvistettava malli, jossa esitetään sopimustiivistelmän keskeiset osat.
            Sopimustiivistelmän olisi oltava helppolukuinen ja helposti ymmärrettävä ja sillä olisi
            oltava yhteinen rakenne ja muoto, jotta tietoja on helppo vertailla.
   (2)      Kun sopimustiivistelmän tiedot julkaistaan joko painetussa tai sähköisessä muodossa,
            niissä         olisi      noudatettava         asiankuuluvia          unionin         lainsäädännön
            esteettömyysvaatimuksia,            joista      säädetään        tuotteiden       ja      palvelujen
            esteettömyysvaatimusten yhdenmukaistamista koskevassa Euroopan parlamentin ja
            neuvoston direktiivissä (EU) 2019/8822.
   (3)      Sopimustiivistelmässä olisi noudatettava kuluttajasuojalainsäädännöstä johtuvia
            velvollisuuksia, kuten neuvoston direktiivistä 93/13/ETY3, Euroopan parlamentin ja
            neuvoston direktiivistä 2005/29/EY4 ja Euroopan parlamentin ja neuvoston
            direktiivistä 2011/83/EU5 johtuvia velvollisuuksia. Siinä olisi myös noudatettava
   1
            EUVL L 312, 17.12.2018, s. 36.
   2
            Euroopan parlamentin ja neuvoston direktiivi (EU) 2019/882, annettu 17 päivänä huhtikuuta 2019,
            tuotteiden ja palvelujen esteettömyysvaatimuksista (EUVL L 151. 7.6.2019, s. 70).
   3
            Neuvoston direktiivi 93/13/ETY, annettu 5 päivänä huhtikuuta 1993, kuluttajasopimusten
   kohtuuttomista ehdoista (EYVL L 95, 21.4.1993, s. 29).
   4
            Euroopan parlamentin ja neuvoston direktiivi 2005/29/EU, annettu 11 päivänä toukokuuta 2005,
   sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja
   neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja
   2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta (EUVL L
   149, 11.6.2005, s. 22).
   5
            Euroopan parlamentin ja neuvoston direktiivi 2011/83/EU, annettu 25 päivänä lokakuuta 2011,
   kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin
FI                                                        1                                                        FI
 ---pagebreak---              henkilötietojen suojaa koskevasta lainsäädännöstä, kuten Euroopan parlamentin ja
             neuvoston asetuksesta (EU) 2016/6796, johtuvia oikeuksia ja velvollisuuksia.
   (4)       Helpon luettavuuden edistämiseksi sopimustiivistelmän ei pitäisi, asianmukaisesti
             perusteltuja tapauksia lukuun ottamatta, ylittää pituudeltaan yhtä yksipuolista A4-
             sivua, kun se tulostetaan helposti luettavalla kirjasinkoolla. Palveluyhdistelmien
             tapauksessa sen olisi oltava enintään kolmen yksipuolisen A4-sivun pituinen, kun se
             tulostetaan helposti luettavalla kirjasinkoolla. Tätä pidempi sopimustiivistelmä voi olla
             perusteltu esimerkiksi vammaisten kuluttajien esteettömyyteen liittyvistä syistä.
             Sähköisiä viestintäpalveluja koskevien tarjousten vertailtavuuden varmistamiseksi
             sopimustiivistelmän mallissa olisi käytettävä helposti erottuvia otsikoita, joiden alle eri
             osiot ryhmitellään. Jotta kuluttajien olisi helpompi ymmärtää ja tunnistaa nopeasti
             tärkeät tiedot, kunkin otsikon alla olevat osiot olisi esitettävä lyhyillä virkkeillä.
             Luettavuuden ja tulostettavuuden vuoksi sopimustiivistelmän tekstin reunoille olisi
             jätettävä riittävästi tilaa.
   (5)       Kirjasintyypin helppo luettavuus riippuu eri tekijöistä, kuten katseluetäisyydestä,
             kirjasinkoosta ja siitä, voidaanko kirjasinkokoa suurentaa helposti sähköisessä
             esitysmuodossa. Kun lukeminen tapahtuu lähietäisyydeltä, vähintään 10 pisteen
             kirjasinkokoa pidetään helposti luettavana monille kuluttajille. Otsikot olisi erotettava
             selkeästi tekstistä esimerkiksi käyttämällä suurempaa kirjasinkokoa. Luettavuuden
             parantamiseksi voidaan käyttää yleisesti käytettyjä sans-serif-kirjasintyyppejä. Helppo
             luettavuus olisi varmistettava myös käyttämällä riittävää kontrastia kirjasinten ja
             taustan välillä alan viimeisimpien käytäntöjen mukaisesti, etenkin jos käytetään värejä.
   (6)       Sopimustiivistelmä olisi tavallisesti esitettävä käyttäen vähintään 10 pisteen
             kirjasinkokoa, mutta eräiden sähköisten viestintäpalvelujen, kuten pääasiassa
             vähittäiskaupassa myytävien ennalta maksettujen palvelujen, myynnissä käytetyt
             sähköiset laitteet tai kanavat voivat edellyttää sopimustiivistelmän esittämistä
             pienemmässä koossa, jos se on perusteltua esimerkiksi siksi, että tiivistelmä mahtuisi
             pakkaukseen tai laitteeseen. Ennalta maksettuja palveluja myydään joskus
             pakkauksissa, joiden koko ei mahdollista 10 pisteen kirjasinkoon käyttöä.
   (7)       Vaaditut tiedot olisi annettava suoraan tiivistelmässä eikä viittaamalla toiseen
             tietolähteeseen, jollei tätä nimenomaisesti sallita tiivistelmän täyttöohjeissa.
             Visuaalisten elementtien, kuten symbolien, kuvakkeiden ja grafiikan, tai hyperlinkkien
             tai ponnahdusvalikkojen käyttö ei saisi haitata helppolukuisuutta eikä viedä kuluttajan
             huomiota tiivistelmän sisällöstä. Sopimustiivistelmän sisällössä olisi keskityttävä
             keskeisiin tietoihin, joita kuluttaja tarvitsee voidakseen verrata tarjouksia ja
             tehdäkseen tietoon perustuvan päätöksen.
   (8)       Erikoistunutta kieltä, teknisiä erikoistermejä ja lyhenteitä pitäisi välttää.
   (9)       Kuluttajien kannalta on erittäin tärkeää, että palvelut kuvataan vakiomuodossa.
             Sopimustiivistelmään sisältyvät palvelut ja tarvittaessa laskutuskausittaiset määrät
             olisi eriteltävä. Määrillä olisi viitattava palveluun sisältyvien puheluiden, viestien ja
             datan määrään, tarvittaessa mukaan luettuna palveluntarjoajan soveltamat
             verkkovierailun kohtuullisen käytön periaatteet. Puhelut olisi mitattava minuutteina ja
   1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston
   direktiivin 97/7/EY kumoamisesta (EUVL L 304, 22.11.2011, s. 64).
   6
             Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016,
   luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja
   direktiivin 95/46/EY kumoamisesta (EUVL L 119, 4.5.2016, s. 1).
FI                                                        2                                                          FI
 ---pagebreak---               sekunteina palveluntarjoajan ennen sopimuksen tekemistä antamien tietojen
              mukaisesti, viestit olisi laskettava niiden lukumäärän mukaan ja data mitattava
              megatavuina tai gigatavuina, tapauksen mukaan.
   (10)       Sopimustiivistelmässä olisi annettava tiedot, joiden avulla kuluttaja voi ottaa yhteyttä
              palveluntarjoajaan, etenkin valitusten tekemiseksi. Asiaankuuluviin yhteystietoihin
              voivat sisältyä sähköpostiosoitteen tai puhelinnumeron lisäksi mahdollisuus käyttää
              verkkolomakkeita tai muita suoria yhteysmuotoja.
   (11)       Sähköiset viestintäpalvelut olisi kuvailtava selkeästi ja niiden keskeiset ominaisuudet
              esitettävä. Tarvittaessa olisi kuvailtava laitteiden tyyppi.
   (12)       Euroopan parlamentin ja neuvoston asetuksen (EU) 2015/21207 4 artiklan 1 kohdan d
              alakohdan mukaan sopimuksessa, johon sisältyy internetyhteyspalvelu, on annettava
              myös selkeä ja ymmärrettävä selvitys siitä, mikä on palvelun minimi-, normaali-,
              maksimi- ja mainostettu nopeus ladattaessa tietoja verkosta ja verkkoon kiinteiden
              verkkojen tapauksessa tai arvioitu maksimi- ja mainostettu nopeus ladattaessa tietoja
              matkapuhelinverkosta ja -verkkoon. Direktiivin (EU) 2018/1972 102 artiklan 3 kohdan
              f alakohdassa säädetään, että sopimustiivistelmään on sisällyttävä yhteenveto näistä
              tiedoista. Sopimustiivistelmässä olisi mainittava internetyhteyspalvelun minimi-,
              normaali- ja maksiminopeus ladattaessa tietoja verkosta ja verkkoon kiinteiden
              verkkojen tapauksessa ja internetyhteyspalvelun arvioitu maksiminopeus ladattaessa
              tietoja matkapuhelinverkosta ja -verkkoon.
   (13)       Asetuksen (EU) 2015/2120 4 artiklan 1 kohdan e alakohdan mukaan sopimuksessa,
              johon sisältyy internetyhteyspalvelu, on annettava selkeä ja ymmärrettävä selvitys
              kansallisen         lainsäädännön            mukaisesti          kuluttajan         käytettävissä          olevista
              oikeussuojakeinoista, jos internetyhteyden tosiasiallinen suorituskyky poikkeaa
              sopimuksessa ilmoitetusta suorituskyvystä. Direktiivin (EU) 2018/1972 102 artiklan 3
              kohdan f alakohdassa säädetään, että sopimustiivistelmään on sisällyttävä yhteenveto
              tästä selvityksestä. Sopimustiivistelmässä olisi esitettävä yhteenveto kansallisen
              lainsäädännön mukaisesti kuluttajan käytettävissä olevista oikeussuojakeinoista, jos
              internetyhteyden tosiasiallinen nopeus tai muut palvelun laatua koskevat muuttujat
              poikkeavat sopimuksessa ilmoitetusta suorituskyvystä.
   (14)       Hintatiedoissa olisi mainittava sovellettava aktivointihinta, toistuvat ja kulutukseen
              perustuvat maksut kuten laskutuskausittainen ja kuukausittainen hinta, jotka
              mahdollistavat vertailun, sekä mahdolliset alennukset ja tarvittaessa laitehinta. Jos
              sovelletaan tarjoushintaa, tämä olisi ilmoitettava selvästi, mukaan lukien tarjouksen
              voimassaoloaika ja täysi hinta ilman alennusta. Toistuvaan maksuun sisältymättömiä
              hintoja koskevia tietoja voi olla runsaasti, joten voi riittää, että tiivistelmässä
              ilmoitetaan näiden tietojen olevan saatavilla erikseen osana tietoja, jotka annetaan
              ennen sopimuksen tekemistä esimerkiksi sähköisessä muodossa.
   (15)       Otsikon ”Voimassaoloaika, uusiminen ja irtisanominen” alla annettavien
              irtisanomisehtoja koskevien tietojen olisi viitattava sopimuksen, myös
              palvelupaketteja koskevien sopimusten, irtisanomiseen sen voimassaolon päättyessä ja
              sen ennenaikaiseen irtisanomiseen, jos se on mahdollista unionin ja kansallisen
   7
              Euroopan parlamentin ja neuvoston asetus (EU) 2015/2120, annettu 25 päivänä marraskuuta 2015, avointa
   internetyhteyttä koskevista toimenpiteistä ja säännellyn EU:n sisäisen viestinnän vähittäishinnoittelusta sekä yleispalvelusta ja
   käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY ja verkkovierailuista
   yleisissä matkaviestinverkoissa unionin alueella annetun asetuksen (EU) N:o 531/2012 muuttamisesta (EUVL L 310, 26.11.2015,
   s. 1).
FI                                                                 3                                                                 FI
 ---pagebreak---            lainsäädännön nojalla, mukaan lukien ennenaikaisen irtisanomisen johdosta perittävät
           maksut ja laitteiden lukituksen avaamista koskevat tiedot.
   (16)    Vammaisille loppukäyttäjille tarkoitettuja tuotteita ja palveluja koskevia tietoja voi
           olla runsaasti ja ne voivat vaihdella, jolloin sopimustiivistelmässä voidaan ilmoittaa,
           että nämä yksityiskohtaiset tiedot ovat saatavilla erikseen esimerkiksi sähköisessä
           muodossa.
   (17)    Palveluntarjoajat voivat esittää muita merkityksellisiä tietoja sisältävässä
           vapaaehtoisessa osassa lisätietoja, jotka unionin tai kansallisen lainsäädännön mukaan
           on annettava, ennen kuin sopimus tai sitä vastaava tarjous sitoo kuluttajaa. Näihin
           voivat sisältyä esimerkiksi palveluntarjoajan vaihtamista, turvallisuutta,
           henkilötietojen käsittelyä, energiankulutusta ja hiilidioksidipäästöjä koskevat tiedot.
           Kun jäsenvaltiot käyttävät oikeuttaan pitää voimassa tai ottaa käyttöön kansallisessa
           lainsäädännössään sellaisia seikkoja koskevia säännöksiä, joita ei säädellä direktiivin
           (EU) 2018/1972 102 artiklassa, palveluntarjoajat voivat antaa asianmukaiset tiedot
           tässä vapaaehtoisessa osassa.
   (18)    Direktiivin (EU) 2018/1972 123 artiklan nojalla komissio tarkastelee säännöllisesti
           uudelleen tämän täytäntöönpanoasetuksen soveltamista osana kertomusta mainitun
           direktiivin III osan III osaston soveltamisesta.
   (19)    Euroopan sähköisen viestinnän sääntelyviranomaisten yhteistyöelintä on kuultu.
   (20)    Tässä asetuksessa säädetyt toimenpiteet ovat viestintäkomitean lausunnon mukaiset,
   ON HYVÄKSYNYT TÄMÄN ASETUKSEN:
                                                 1 artikla
                                        Sopimustiivistelmän malli
   Yleisesti saatavilla olevien sähköisten viestintäpalvelujen, jotka eivät ole laitteiden välisen
   viestinnän palvelujen tarjonnassa käytettäviä siirtopalveluja, tarjoajien on sopimustiivistelmää
   antaessaan käytettävä liitteen osassa A esitettyä mallia liitteen osassa B annettujen ohjeiden
   mukaisesti.
                                                 2 artikla
                                           Sisällön esittäminen
   1.        Sopimustiivistelmä ei saa, asianmukaisesti perusteltuja tapauksia lukuun ottamatta,
             ylittää pituudeltaan yhtä yksipuolista A4-sivua, kun se tulostetaan. Jos sopimus
             koskee palvelujen tai palvelujen ja päätelaitteiden yhdistelmää, johon sisältyy
             vähintään internetyhteyspalvelu tai yleisesti saatavilla oleva numeroihin perustuva
             henkilöiden välinen viestintäpalvelu, sopimustiivistelmä ei saa, asianmukaisesti
             perusteltuja tapauksia lukuun ottamatta, ylittää pituudeltaan kolmea yksipuolista A4-
             sivua, kun se tulostetaan.
   2.        Sopimustiivistelmässä olevat tiedot on esitettävä liitteessä esitetyssä otsikoiden
             järjestyksessä pystyasennossa olevalla sivulla. Käytetyn kirjasintyypin olisi oltava
             sellainen, että teksti on helposti luettavissa. Tekstissä on käytettävä vähintään 10
             pisteen kirjasinkokoa. Asianmukaisesti perustelluissa tapauksissa voidaan käyttää
             pienempää kirjasinkokoa, jolloin on tarjottava joko mahdollisuus suurentaa
             sopimustiivistelmä sähköisin keinoin tai mahdollisuus saada sopimustiivistelmä
             pyynnöstä vähintään 10 pisteen kirjasinkoossa.
FI                                                   4                                              FI
 ---pagebreak---    3.       Sopimustiivistelmän sisällön on oltava helposti luettavissa siten, että kirjasinten ja
            taustan välinen kontrasti on riittävä, etenkin jos sopimustiivistelmässä käytetään
            värejä. Visuaaliset elementit eivät saa peittää tekstiä.
   4.       Sopimustiivistelmä on laadittava kielellä, jota kuluttajien on helppo lukea ja
            ymmärtää. Sopimustiivistelmässä on keskityttävä keskeisiin tietoihin, joita kuluttaja
            tarvitsee voidakseen verrata tarjouksia ja tehdäkseen tietoon perustuvan päätöksen.
   5.       Otsikoiden on erotuttava selkeästi muusta tekstistä.
                                               3 artikla
                                    Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 21 päivästä joulukuuta 2020.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 17.12.2019
                                                 Komission puolesta
                                                 Puheenjohtaja
                                                 Ursula von der LEYEN
FI                                                 5                                               FI
 ---documentbreak---                             EUROOPAN
                            KOMISSIO
                                                     Bryssel 17.12.2019
                                                     C(2019) 9156 final
                                                     ANNEX
                                           LIITE
                                         asiakirjaan
                             Komission täytäntöönpanoasetus
          sopimustiivistelmän mallista, jota yleisesti saatavilla olevien sähköisten
   viestintäpalvelujen tarjoajien on määrä käyttää Euroopan parlamentin ja neuvoston
                           direktiivin (EU) 2018/1972 mukaisesti
FI                                                                                FI
 ---pagebreak---          LIITE
Sopimustiivistelmän malli
     OSA A – Malli
            1
 ---pagebreak---   [Palvelun nimi]                            [Palveluntarjoaja/palveluntarjoajan
                                             logo]
                                             [Yhteystiedot]
                               Sopimustiivistelmä
       Tässä sopimustiivistelmässä esitetään tämän palvelutarjouksen keskeiset osat
        EU:n lainsäädännön1 vaatimusten mukaisesti.
       Tiivistelmä helpottaa palvelutarjousten vertailua.
       Täydelliset tiedot palvelusta annetaan muissa asiakirjoissa.
Palvelut ja laitteet
[…]
Internetyhteyden nopeudet ja oikeussuojakeinot
[…]
Hinta
[…]
Voimassaoloaika, uusiminen ja irtisanominen
[…]
Vammaisille loppukäyttäjille tarkoitetut ominaisuudet
[…]
Muut merkitykselliset tiedot
[…]
1
        Euroopan parlamentin ja neuvoston direktiivi (EU) 2018/1972, annettu 11 päivänä joulukuuta
2018, eurooppalaisesta sähköisen viestinnän säännöstöstä, 102 artiklan 3 kohta (EUVL L 321,
17.12.2018, s. 36).
                                                 2
 ---pagebreak---                              OSA B – Sopimustiivistelmän mallin täyttöohjeet
Tarjotun sähköisen viestintäpalvelun(-palvelujen) nimen tai tuotenimen on oltava välittömästi otsikon
”Sopimustiivistelmä” yläpuolella. Palveluntarjoajan nimi on mainittava heti sähköisen
viestintäpalvelun(-palvelujen) nimen jälkeen. Palveluntarjoaja voi lisätä logonsa otsikon
”Sopimustiivistelmä” oikealle puolelle. Kolme johdantovirkettä ovat erottamaton osa
sopimustiivistelmää, eikä niitä saa muuttaa.
Palveluntarjoajan nimi, osoite ja suorat yhteystiedot ja, jos ne eivät ole samat, suorat yhteystiedot
valitusten esittämistä varten on annettava palveluntarjoajan nimen alla. Sopimustiivistelmä on
päivättävä.
Jos sopimukseen ei sisälly päätelaitteiden toimitusta, viittaus laitteisiin jätetään pois otsikosta
”Palvelu(t) ja laitteet” tai todetaan, että sitä ei sovelleta. Jos sopimukseen ei sisälly
internetyhteyspalvelua, jakso ”Internetyhteyden nopeudet ja oikeussuojakeinot” jätetään pois
tai todetaan, että sitä ei sovelleta. Jos lisätietoja ei anneta, jakso ”Muut merkitykselliset
tiedot” jätetään pois tai todetaan, että sitä ei sovelleta.
Osassa A käytetään kursivoitua kirjasintyyppiä sen osoittamiseksi, että edellä mainitut otsikot ja niihin
liittyvät tiedot eivät ole pakollisia kaikissa tapauksissa. Osassa A käytetyt hakasulkeet korvataan
vaadituilla tiedoilla.
Jakso ”Palvelut ja laitteet”
           Kuvaus sähköisen viestintäpalvelun (-palveluiden) keskeisistä ominaisuuksista, eli
           mainitaan esimerkiksi kiinteä puhelinpalvelu, matkapuhelinpalvelu, langaton
           internetyhteys, kiinteä internetyhteys, televisiolähetysten siirtopalvelu tai numeroista
           riippumattomat henkilöiden väliset viestintäpalvelut. Direktiivin (EU) 2018/1972
           107 artiklassa tarkoitettujen palveluyhdistelmien osalta mainitaan, tapauksen
           mukaan, myös päätelaitteen tyyppi ja palvelut, kuten tv-kanavapaketit,
           tilausvideopalvelut tai muut mediapalvelut. Televisiolähetysten siirtopalvelujen ja
           tällaisia palveluja sisältävien pakettien osalta voidaan kuvailla tarjottujen
           tv-kanavapakettien tyypit, jos kaikkia pakettiin sisältyviä kanavia ei ole mahdollista
           luetella. Palveluyhdistelmien osalta palvelut on lueteltava tässä kohdassa esitetyssä
           järjestyksessä. Kuvaukseen on sisällyttävä, tapauksen mukaan, puheluiden, viestien
           ja datan määrä sekä palveluntarjoajan soveltamat verkkovierailun kohtuullisen
           käytön periaatteet.
Jakso ”Internetyhteyden nopeudet ja oikeussuojakeinot”
           Jos palveluun sisältyy internetyhteys, on esitettävä tiivistelmä asetuksen (EU)
           2015/2120 4 artiklan 1 kohdan d ja e alakohdan mukaisesti vaadittavista tiedoista.
           Kiinteästä internetyhteydestä on ilmoitettava minimi-, normaali- ja
           maksimilatausnopeus verkosta ja verkkoon ja langattomasta internetyhteydestä
           arvioitu maksimilatausnopeus matkapuhelinverkosta ja -verkkoon. Tiivistelmässä on
           esitettävä yhteenveto kansallisen lainsäädännön mukaisesti kuluttajan käytettävissä
           olevista oikeussuojakeinoista, jos internetyhteyden tosiasiallinen nopeus tai muut
           palvelun laatua koskevat muuttujat poikkeavat jatkuvasti tai säännöllisesti
           sopimuksessa ilmoitetusta suorituskyvystä.
Jakso ”Hinta”
           Suoraa rahallista maksua vastaan tarjottavien sähköisten viestintäpalvelujen osalta
           tässä jaksossa on mainittava palvelun aktivoinnista perittävä hinta sekä toistuvat tai
           kulutukseen perustuvat maksut.
                                                   3
 ---pagebreak---         Tilaussopimuksista on mainittava toistuva maksu veroineen laskutuskausittain ja, jos
        laskutuskausi on muu kuin yksi kuukausi, myös kuukausittain. Muut kiinteät hinnat,
        kuten palvelun aktivoinnista perittävä hinta ja tarvittaessa laitehinta, on ilmoitettava,
        samoin kuin mahdolliset määräaikaiset alennukset, jos sellaisia on.
        Sopimustiivistelmässä on tarvittaessa ilmoitettava kulutukseen perustuvat maksut,
        joita sovelletaan sen jälkeen, kun toistuviin maksuihin sisältyvät määrät ylittyvät.
        Tarvittaessa on ilmoitettava, että tiedot toistuvaan maksuun sisältymättömien
        lisäpalvelujen hinnoista ovat saatavilla erikseen.
        Jos palvelua tarjotaan ilman suoraa rahallista maksua, mutta käyttäjille on asetettu
        tiettyjä velvollisuuksia ehtona palvelun saamiselle, tämä on ilmoitettava.
Jakso ”Voimassaoloaika, uusiminen ja irtisanominen”
        Sopimustiivistelmässä on annettava sopimuksen voimassaoloaika kuukausina sekä
        sen uusimista ja irtisanomista koskevat tärkeimmät ehdot, joita sovelletaan
        sopimuksen voimassaolon päättymiseen ja ennenaikaiseen irtisanomiseen, jos
        ennenaikainen irtisanominen on mahdollista. Tiivistelmässä on ilmoitettava
        ennenaikaisen irtisanomisen johdosta perittävät maksut ja laitteiden lukituksen
        avaamista koskevat tiedot. Nämä tiedot eivät rajoita muiden unionin tai kansallisessa
        lainsäädännössä säädettyjen sopimuksen irtisanomisperusteiden soveltamista,
        esimerkiksi jos palvelu ei ole sopimuksen mukainen.
Jakso ”Vammaisille loppukäyttäjille tarkoitetut ominaisuudet”
        Sopimustiivistelmässä on kuvailtava tärkeimmät vammaisille loppukäyttäjille
        tarkoitetut tuotteet ja palvelut. Näihin voivat sisältyä, siltä osin kuin ominaisuudet
        ovat       saatavilla,       vähintään       reaaliaikainen      tekstitys,     täydelliset
        interaktiivisuusominaisuudet (”total conversation”), välityspalvelut, esteettömät
        hätäviestit, erikoislaitteet, erityishinnat ja esteetön tiedonsaanti. Tarvittaessa voidaan
        ilmoittaa, että tarkempia tietoja on saatavilla muualla.
Jakso ”Muut merkitykselliset tiedot”
        Palveluntarjoajat voivat tässä jaksossa esittää lisätietoja, jotka unionin tai kansallisen
        lainsäädännön mukaan on annettava, ennen kuin sopimus tai sitä vastaava tarjous
        sitoo kuluttajaa.
                                                 4


title: KOMISSION TÄYTÄNTÖÖNPANOASETUS (EU) …/…, kasvien, kasvituotteiden ja muiden tavaroiden luovuttamista karanteeniasemilta ja eristystiloista koskevista erityissäännöistä asetuksen (EU) 2016/2031 mukaisesti

text:
                           EUROOPAN
                           KOMISSIO
                                                    Bryssel 13.12.2019
                                                    C(2019) 8889 final
                KOMISSION TÄYTÄNTÖÖNPANOASETUS (EU) …/…,
                                     annettu 13.12.2019,
   kasvien, kasvituotteiden ja muiden tavaroiden luovuttamista karanteeniasemilta ja
    eristystiloista koskevista erityissäännöistä asetuksen (EU) 2016/2031 mukaisesti
FI                                                                                FI
 ---pagebreak---                      KOMISSION TÄYTÄNTÖÖNPANOASETUS (EU) …/…,
                                           annettu 13.12.2019,
       kasvien, kasvituotteiden ja muiden tavaroiden luovuttamista karanteeniasemilta ja
        eristystiloista koskevista erityissäännöistä asetuksen (EU) 2016/2031 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvintuhoojien vastaisista suojatoimenpiteistä, Euroopan parlamentin ja
   neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014
   muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY,
   2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun
   Euroopan parlamentin ja neuvoston asetuksen (EU) 2016/20311 ja erityisesti sen 64 artiklan 3
   kohdan,
   sekä katsoo seuraavaa:
   (1)     Asetuksen (EU) 2016/2031 64 artiklassa vahvistetaan yleiset säännöt kasvien,
           kasvituotteiden ja muiden tavaroiden luovuttamiselle karanteeniasemilta ja
           eristystiloista ja valtuutetaan komissio vahvistamaan asiaa koskevia erityissääntöjä.
   (2)     Mainitun asetuksen mukaisesti kasvit, kasvituotteet tai muut tavarat, joihin sovelletaan
           kyseisen asetuksen 30 artiklan 1 kohdan nojalla hyväksyttyjä toimenpiteitä tai jotka on
           luetteloitu sen 40 artiklan 2 ja 3 kohdan, 41 artiklan 2 ja 3 kohdan, 42 artiklan 2 ja 3
           kohdan, 48 artiklan 1 kohdan, 49 artiklan 1 kohdan, 53 artiklan 2 ja 3 kohdan ja 54
           artiklan 2 ja 3 kohdan nojalla, jäljempänä ’täsmennetty aines’, voivat aiheuttaa
           kasvinterveysriskin unionissa. Tässä täytäntöönpanoasetuksessa olisi sen vuoksi
           vahvistettava vaatimukset täsmennetyn aineksen turvalliselle luovuttamiselle
           karanteeniasemilta ja eristystiloista.
   (3)     Olisi varmistettava, että täsmennetty aines voidaan luovuttaa karanteeniasemilta ja
           eristystiloista ainoastaan, jos se on keskeytyksettä pidetty hyväksytyillä
           karanteeniasemilla tai hyväksytyissä eristystiloissa asetuksen (EU) 2016/2031 61 ja 62
           artiklassa vahvistettujen vaatimusten mukaisesti ja jos se on todettu vapaaksi
           unionikaranteenituhoojista, suoja-aluekaranteenituhoojista ja tuhoojista, joihin
           sovelletaan kyseisen asetuksen 30 artiklan 1 kohdan nojalla hyväksyttyjä
           toimenpiteitä. Olisi myös täsmennettävä, että tätä tarkoitusta varten on sovellettu
           asetuksen (EU) 2017/625 34 artiklassa tarkoitettuja asianmukaisia menetelmiä
           kyseisen vaatimuksen mahdollisimman tehokkaan täytäntöönpanon varmistamiseksi.
   (4)     Koska asetusta (EU) 2016/2031 sovelletaan 14 päivästä joulukuuta 2019 ja jotta
           voidaan varmistaa kaikkien kasvintuhoojia koskevien sääntöjen johdonmukainen
           soveltaminen, tätä täytäntöönpanoasetusta olisi sovellettava samasta päivästä alkaen.
           Tämän vuoksi sen olisi tultava voimaan kolmantena päivänä sen jälkeen, kun se on
           julkaistu Euroopan unionin virallisessa lehdessä.
   (5)     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja
           rehukomitean lausunnon mukaiset,
   1
           EUVL L 317, 23.11.2016, s. 4.
FI                                                  1                                               FI
 ---pagebreak---    ON HYVÄKSYNYT TÄMÄN ASETUKSEN:
                                                 1 artikla
                                              Soveltamisala
   Tässä täytäntöönpanoasetuksessa vahvistetaan erityissäännöt, jotka koskevat täsmennetyn
   aineksen luovuttamista karanteeniasemilta ja eristystiloista.
                                                 2 artikla
                                               Määritelmät
   Tässä asetuksessa tarkoitetaan:
   a)        ’täsmennetyllä aineksella’ kasveja, kasvituotteita tai muita tavaroita, joihin
             sovelletaan asetuksen (EU) 2016/2031 30 artiklan 1 kohdan nojalla hyväksyttyjä
             toimenpiteitä tai jotka on luetteloitu sen 40 artiklan 2 ja 3 kohdan, 41 artiklan 2 ja 3
             kohdan, 42 artiklan 2 ja 3 kohdan, 48 artiklan 1 kohdan, 49 artiklan 1 kohdan, 53
             artiklan 2 ja 3 kohdan ja 54 artiklan 2 ja 3 kohdan nojalla;
   b)        ’täsmennetyillä tuhoojilla’ tuhoojia, joille täsmennetyn aineksen tiedetään olevan
             altista ja jotka kuuluvat johonkin seuraavista luokista:
             i)     asetuksen      (EU)     2016/2031       5     artiklan    nojalla    luetteloidut
                    unionikaranteenituhoojat;
             ii)    tuhoojat, joihin sovelletaan kyseisen asetuksen 30 artiklan 1 kohdan nojalla
                    hyväksyttyjä toimenpiteitä;
             iii)   kyseisen asetuksen 32 artiklan 3 kohdan nojalla luetteloidut suoja-
                    aluekaranteenituhoojat;
   c)        ’menetelmillä’ kaikkia asetuksen (EU) 2017/625 34 artiklassa tarkoitettuja
             menetelmiä.
                                                 3 artikla
                       Täsmennetyn aineksen luovuttamista koskevat vaatimukset
   Täsmennetty aines voidaan luovuttaa jäsenvaltioiden asetuksen (EU) 2016/2031 60 artiklan
   mukaisesti nimeämiltä karanteeniasemilta ja niiden nimeämistä eristystiloista ainoastaan, jos
   se täyttää seuraavat edellytykset:
   a)        sitä on pidetty ainoastaan hyväksytyillä karanteeniasemilla tai hyväksytyissä
             eristystiloissa asetuksen (EU) 2016/2031 61 ja 62 artiklassa säädettyjen vaatimusten
             mukaisesti;
   b)        se on todettu vapaaksi täsmennetyistä tuhoojista tämän täytäntöönpanoasetuksen 4
             artiklan mukaisesti.
                                                 4 artikla
         Menetelmät täsmennettyjen tuhoojien havaitsemiseksi täsmennetyssä aineksessa
   1.        Täsmennetty aines on tarkastettava silmämääräisesti ja tarvittaessa, aineksen ja
             tuhoojien biologian mukaan, on otettava näytteet ja testattava ne asianmukaisilla
             menetelmillä täsmennettyjen tuhoojien esiintymisen havaitsemiseksi. Kyseinen
             tarkastus, näytteenotto ja testaus on suoritettava asianmukaisina ajankohtina, ja
             niiden on kestettävä niin kauan kuin on tarpeen kyseisten tuhoojien havaitsemiseksi.
FI                                                   2                                                FI
 ---pagebreak---    2.       Istutettaviksi tarkoitettuja kasveja on edellä 1 kohdassa säädettyjen vaatimusten
            lisäksi pidettävä toimivaltaisten viranomaisten virallisessa valvonnassa koko kasvien
            biologian perusteella tarvittavan ajan olosuhteissa, joissa voidaan havaita
            täsmennettyjen tuhoojien tai mahdollisten tällaisten tuhoojien aiheuttamien piilevien
            tai oireettomien tartuntojen esiintyminen käyttäen asianmukaisia menetelmiä.
                                                5 artikla
                                     Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan
   unionin virallisessa lehdessä.
   Sitä sovelletaan 14 päivästä joulukuuta 2019.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 13.12.2019
                                                 Komission puolesta
                                                 Puheenjohtaja
                                                 Ursula von der LEYEN
FI                                                  3                                             FI